OpenLLM-France/wikimedia huggingface dataset:
# Maite Pérez Larunbe

Maria Pérez Larunbe (Iruñea, 1962ko apirilaren 11) gaztelaniazko idazle eta poeta nafarra da.

## Biografia

Iruñean jaioa, Nafarroako Unibertsitatean Geografia eta Historia ikasi zuen. Lizentziaduna da, beraz, eta genero gaiaz espezialista, bestetik. Hedabide desberdinetan idazten du eta freelance bezala ere aritu da. Gaur egun formakuntza alorrean ari da batez ere komunikazioa gaietan.
Oso gazte hasi zen literatura munduan. 1979tik Río Arga aldizkari poetikoaren kolaboratzailea, 18 urte zituelarik Iruñeko Kutxak antolatzen zuen poesia leihaketan akzesi bat lortu zuen. 1982an bere hiru poema Antología de la poesía navarra actual bilduman jaso izan ziren. 1985ean Río Argaren erredakzio-batzordean sartu zen; lehenengo aldia zen emakume bat Nafarroako aldizkari literario baten batzordean sartzen zela. Bere poemak antologia desberdinetan agertu ziren, tartean Julia Otxoak koordinatu zuen Emakume Olerkariak. Poetas Vascas, 1991an. Urte berean El nombre que me diste poesia-liburua plazaratu zuen, lehenengoa, eta 1998an Mi nombre verdadero. 2016an Pamiela argitaletxeak, bestetik, Reinos inferiores plazaratu zuen.
Gaur egun, astero Diario de Noticias egunkarian, Recursos humanos zutabea argitaratzen du. Halaber, kominikazio-tailer desberdinak eramaten ditu. Eraskuketa ugarietan ere lagundu du, testuetan eta antolaketan laguntzen.

## Sariak

* Antonio Oliver Belmás saria El nombre que me diste liburuarekin, 1991n.
* W. Michael Mudrovic kritikariak, 2009an, Mi nombre verdadero (1998) liburuari esker, Espainiako azken 25 urtetako idazle adierazgarrienetarikoen artean kokatu zuen.

## Obra
### Poesia liburuak

* Precariedad y persistencia (INAI, Iruñea 2009)
* Consideraciones del torturador (Bilaketa, Agoitz 2004)
* Mi nombre verdadero (Pamiela, Iruñea 1998)
* El nombre que me diste (Antonio Oliver Belmás saria 1991, Editora Regional de Murcia, 1993)
* Reinos Inferiores (Pamiela, Iruñea 2016)

### Antologiak

* Ocho poetas navarros. Nueva poesía en el Viejo Reyno. Biltzailea: Consuelo Allué (Hiperion, Madril 2012)
* «Río Arga» y sus poetas. Biltzailea: Ángel Raimundo Fernández (Iruñea, 2002)
* Poesía Vasca Contemporánea (Litoral, Málaga 1995)
* Antología Bilaketa. Bigarren liburukia. Biltzailea: Agoitzeko Bilaketa taldea (Iruñea 1991)
* Emakume olerkariak. Poetas vascas. Biltzailea: Julia Otxoa (Madril 1990)
* «Río Arga», Revista Poética Navarra. Biltzaileak: Charo Fuentes eta Tomas Yerro (Iruñea, 1988)
* Antología Poética Vasca a los 50 años de Gernika (Madril 1987)
* Antología de la Poesía Navarra Actual, Angel Urrutia (Iruñea 1982)

### Antzerkia

* De puro churro
* Una oportunidad para Zarraberri, 2008
* Extremófilos, 2007
* Pequeños movimientos, 2005

## Kanpo estekak

* (Gaztelaniaz): Idazlearen webgunea.
* Datuak: Q18719872
# Maite R. Ochotorena

Maite Rodríguez Ochotorena, Donostian jaio eta Amara auzoan hazitako idazlea da. Zinema eta bideogintza ikasketak egin zituen Andoaingo, Escivi Zine eta Bideo Eskolan eta hauek amaitzerakoan gidoilari lanetan hasi zen, bideo-jokoen abentura grafikoetarako gidoiak eginez. Dinamic Multimedia (Madril) eta Gaelco (Bartzelona) enpresentzako lan egin du. Gaur egun Haron (Errioxa) bizi da.
2014 urtean bere lehen eleberria argitaratu zuen, misterio kutsua duen El secreto de la Belle Nuit. Lehenengo eleberri honen jarraipena ere, argitaratuta dauka, La Sombra de Fourneau.

## Lanak
### Narrazioa

* El secreto de la Belle Nuit (2014)
* La Sombra de Fourneau (2015)

## Kanpo loturak

* (Gaztelaniaz) Maite R. Ochotorenaren bloga
* (Gaztelaniaz) El secreto de la Belle Nuit liburuaren aipamena
* Datuak: Q20492605
# Maite Zabala

Miren Maite Zabala Rementeria (Boise, 1979ko apirilaren 7a) euskal jatorriko futbolari estatubatuar ohia da, atezain moduan aritu zena.
WUSA estatubatuar txapelketan Atlanta Beat, Philadelphia Charge eta Carolina Courage taldeetarako jokatu zuen. 2004ko martxoan Athletic Clubek fitxatu eta bost partiduz ordezko moduan izan zen.

## Erreferentziak

* ↑ (Ingelesez) «U.S. WOMEN ABROAD (April 4): Maite Zabala spends debut on the bench» Soccer America 2004-4-5.

## Kanpo estekak

* Datuak: Q106953384
# Maite Zubieta

Maite Zubieta Aranbarri (Busturia, 2004ko maiatzaren 18a) bizkaitar futbolaria da, erdilari postuan jokatzen duena. Gaur egun Espainiako Emakumezkoen Futbol Superligan aritzen den Athletic taldeko jokalaria da.

## Biografia

14 urte zituela, Athletic Clubeko harrobian sartu zen. Taldean aurrera egin ondoren (denboraldi bat "kadete" mailako gazte taldean, denboraldi erdi C talde osatu berriarekin B-taldera joan aurretik, beste bi denboraldi han), 2022ko abenduan, 18 urte zituela, Lehen taldean debuta egin zuen Madril CFFren aurkako F Ligako partida batean.

## Taldeak

| Taldea | Urtea |
| Athletic C | 2019-2020 |
| Athletic B | 2020-2023 |
| Athletic | 2022- |

## Erreferentziak

* ↑ (Gaztelaniaz) «Maite Zubieta, la mejor deportista 2022» Deia 2023-1-8.

## Kanpo estekak

* Datuak: Q98091173
# Luis Buñuel

Luis Buñuel Portolés (Calanda, Teruel, 1900eko otsailaren 22a- Mexiko Hiria, 1983ko uztailaren 29a) zinema zuzendari espainiarra izan zen, 1949an Mexikoko nazionalitatea hartu zuena.
Surrealismoa landu zuen bereziki, lan gehienak Mexikon eta Frantzian eginez. 1929tik 1977ra 32 pelikula zuzendu zituen. Horien artean, Viridiana, Belle de jour eta Cet obscur objet du désir ezagunenetakoak dira.

## Filmografia

* Un chien andalou (1929).
* L'âge d'or (1930).
* Las Hurdes, tierra sin pan (1933).
* Gran Casino (1947).
* El gran Calavera (1949).
* Los olvidados (1950).
* Susana (1951).
* La hija del engaño (1951).
* Una mujer sin amor (1952).
* Subida al cielo (1952).
* El bruto (1953).
* Él (1953).
* La ilusión viaja en tranvía (1954).
* Abismos de pasión (1954).
* Robinson Crusoe (1954).
* Ensayo de un crimen (1955).
* El río y la muerte (1954-1955).
* Cela s'appelle l'aurore (1956).
* La muerte en el jardín (1956).
* Nazarín (1958-1959).
* La fièvre monte à El Pao (1959).
* The Young One (1960).
* Viridiana (1961).
* El ángel exterminador (1962).
* Le journal d'une femme de chambre (1964).
* Simón del desierto (1964-1965).
* Belle de jour (1966-1967).
* La Voie Lactée (1969).
* Tristana (1970).
* Le charme discret de la bourgeoisie (1972).
* Le fantôme de la liberté (1974).
* Cet obscur objet du désir (1977).

## Buñuel eta Euskal Herria

Buñuelek "Mi último suspiro" liburu autobiografikoan honela idazten zuen Euskal Herriari buruz, itzulita:
| « | Hamahiru edo hamalau urte edukiko nuen Aragoitik lehenengo aldiz atera nintzenean. Nire familiaren lagun batzuen etxera nihoan gonbidaturik, Vega de Pasera, Santanderretik hurbil. Euskal Herria zeharkatzean aurkitu nuen, mirestuta, paisaia berria, espero gabekoa, ordu arte ezagututakoarekin erabat desberdina. Hodeiak ikusten nituen, euria, lainoak sorgindutako basoak, harrietan goroldio hezea... Beti iraungo duen zirrara gozoa izan zen. Iparraldearekin maiteminduta nago, hotzarekin, elurrarekin eta mendietako erreka handiekin. | » |

## Kanpo estekak

* Luis Buñuelen jaiotzaren ehun urteurrenaren webgunea
* Datuak: Q51545
* Multimedia: Luis Buñuel / Q51545
# Luis Bernaola

Luis Bernaola Txurruka (Markina, 1903ko urriaren 5a - Bilbo, 1981eko urriaren 17a) bizkaitar jesuita eta ekonomialaria izan zen.
Deustuko Unibertsitatean ekonomia ikasi ondoren, San Luis de Potosín, Mexikon, 1926an hasi zen lanean. Banco de Vizcayan lan egin ondoren, 1931n Jesusen Lagundian sartu zen. 1941ean Deustuko Unibertsitatera itzuli eta bertoko zuzendaria izan zen 1974ra arte.

## Erreferentziak

* ↑ Bilbao, Miguel Ángel. (1995). La villa de Markina-Xemein. in: Bizkaiko Gaiak. Bilbo: BBK1 orrialdea= 252-252.
* Datuak: Q2918869
# Luis Bonaparteren brumairearen hemezortzia

Luis Bonaparteren brumairearen hemezortzia (alemanez: Der achtzehnte Brumaire des Louis Bonaparte) Karl Marx idazleak 1852an plazaratu zuen saiakera ospetsua da. Lehen bertsioa Joseph Weydemeyerrek sortu zuen Die Revolution aldizkarian agertu zen, New Yorken.
Marx gaztearen genio bizia biltzen du kazetaria zela idatzitako klasiko honek. XX. mendeko langile iraultzen gaineko zeharkaldi bat egiten du bertan orduan kazetari gazte zen Marxek.

## Gertakizunak

1848ko Iraultzako gatazken ostean, abenduaren 10eko hauteskundeen ondorioz, Luis Napoleon Bonaparte Frantziako Bigarren Errepublikako presidente bihurtu zen Burokrazia, armada eta Frantziako probintzietako biztanleria atzerakoiagoaren babesa lortuta. Aurrerakoiagoen aurrean, Louis Napoleonek gizonezkoen sufragio unibertsala indarrean jarri zuen berriro. Alabaina, 1851ko abenduaren 2an, estatu-kolpea eman zuen: Nazio Biltzarra desegin eta oposizioko buru nagusiak atxilotu zituen. 1852ko urtarrilean, presidentetza hamar urterako luzatu zitzaion, eta Guardia Nazionaleko kontrol zuzena bere esku geratu zen. 1852ko azaroan, plebiszitu baten ondoren, II. Inperioa ezarri zuen. Bigarren Inperioaren lehen epe horretan, Napoleon III.ak barne politikan bi helburu nagusi izan zituen: estatuko botereak bereganatzea eta matxinadak itzaltzea. 1852ko konstituzioak Napoleonen esku botere betearazlea eta militarra utzi zituen, baita justizia boterean eskua sartzeko eskumena ere, ordezkariak izendatu ahal izaten baitzituen. Orden publikoa poliziaren bidez gorde zen: hirietan, polizia eta herrietan, jendarmeria.

## Liburuaren edukia

Lan honetan, Marx 1851ko abenduaren 2an Parisen emandako estatu-kolpea, Luis Bonapartek emana, klase eta baldintza materialen arteko borrokak nola bultzatu zuen azaltzen saiatzen da, garai hartako eszena politikoa zela eta (Pierre-Joseph Proudhonek Coup d 'Etat eta Victor Hugoren Napoléon le Petit liburuez bestelako azalpen bat eskainiz).
Testua Marxen esaldi famatuarekin hasten da: "Historia bi aldiz gertatzen da: lehen aldia tragedia handi bat bezala eta bigarrena fartsa ziztrin bat bezala".

## Euskarazko bertsioa

2023an agertu zen, Igela argitaletxean. Itzulpena Idoia Santamaria Urkaregik egin zuen. (170 or., ISBN 978-84-12684-91-9)

## Erreferentziak

* ↑ https://www.txalaparta.eus/es/libros/luis-bonaparteren-brumairearen-hemezortzia?mc_cid=fff5a37c53&mc_eid=cb3d8f2ed7
* ↑ https://www.berria.eus/paperekoa/1909/022/001/2023-03-23/letren-udaberritzea.htm

## Kanpo estekak

* (Frantsesez):Frantsesezko bertsioa.
* (Gaztelaniaz):Gaztelaniazko bertsioa.
* Datuak: Q1198259
# Luis Bulffi

Avelino Luis Bulffi de Quintana (Bilbo, 1867 – 1910eko hamarkada) bizkaitar mediku eta ekintzaile anarkista izan zen. Neomalthusianismoaren jarraitzailea, 1903an Ateneu Enciclopèdic Popular elkartea sortu zuen Bartzelonan.
# Luis Bolívar

Luis Bolívar Delgado (Panama Hirian jaioa, 1985eko apirilaren 21a) zezenketen munduan Luis Bolívar izenez ezagutzen dena kolonbiar nazionalitateko toreatzailea da, Santiago de Calin, Valle del Caucan, hazitakoa. César Rincónen berezko oinordekotzat hartzen da, Kolonbiako zezenketetan proiekzio handiena duen toreroa izateagatik César Rincón erretiroa hartu ostean, hau da, arlo horretan garaipen gehien lortu dituen kolonbiarra.

## Alternatiba

Espainian hainbat urtetan nobillero gisa, non Espainiako nobillero onenaren Zilarrezko Belarri saria irabazi zuen, Valentzian (Espainia) alternatiba hartu zuen 2004ko uztailaren 24an, El Juli babeslea zela, eta César Jiménez lekuko., Montalvo eta Valdefresno ganadutegietako zezenekin. Doktoretzarako zezena 'Navideño' izan zen, Montalvo ganadutegikoa, eta txalo zaparrada jaso zuen, hiltzera sartzean harrapatu zuen arren, eta pronostiko larriarekin erietxera joan zen. Ezin izan zion bere bigarren zezenari aurre egin.

## Ibilbidea

Bolivar ia ez zuen toreatzaile karrerarik egin Kolonbian, Espainian baizik. 2002ko uztailaren 19an egin zuen debuta pikatzailerekin, Las Ventaseko zezen plazan, Madrilen, Sorandoko zezenekin. Bi urte geroago alternatiba hartu ondoren, Valentzian, bere alternatiba berretsi zuen Las Ventasen 2005eko maiatzaren 25ean, Dávila Miura babeslea eta Sebastián Castella frantziarra lekukoa, Atanasio Fernández-en zezenekin. Bogotako Santamaría zezen plazan ere konfirmatu zuen 2007ko uztailaren 18an, berriro ere El Juli babeslea eta José Mari Manzanares (semea) Alacantekoa lekukoa, Juan Bernardo Caicedoren zezenekin, arratsalde gogoangarri batean «Aprileño» zezena barkatu baitzuen.
Luis Bolívar toreatzaile aditutzat hartzen da gaur egun, Victorino Martín, Cebada Gago, Fuente Ymbro edo Palha bezalako ganadutegi "gogorretan", zezen-hiltzaile gisa bere hastapen gogorretan Victorino Martín abeltzainak hartu baitzuen bere gain, eta bere larretik babesteaz gain, burdina-mota horretako zezenketa askotan kokatzea lortu zuen.
Bere ibilbidean beste proiekzio baten bila (batez ere zezenketa gogorren toreatzaile gisa sailkatzetik aterako lukeena), 2007az geroztik Luis Álvarezek hartu du bere gain, urte batzuetan César Rincón bere herrikidearen ibilbidea gidatu zuena.

## Kanpo estekak

* Luis Bolívarren webgunea
* Luis Bolívarren profila Portaltaurino.com-en
* Datuak: Q3266624
* Multimedia: Luis Bolívar / Q3266624
# Luis Beroiz

    Artikulu hau idazleari buruzkoa da; beste esanahietarako, ikus «Beroitz (argipena)».
Luis Beroiz (Agoitz, Nafarroa Garaia, 1943 – Galdakao, Bizkaia 2009ko maiatzaren 22a), gaztelaniazko idazlea zen. Deustuko Unibertsitatean Zuzenbidean eta Ekonomia Zientzietan lizentziatua, hemezortzi urtez itsas arloan jardun zuen, eta ondoren kalitate kudeaketako programak ezartzeko aholkulari homologatu gisa ibili zen, batean zein bestean, Bilbon. Izaro Komunikabideak taldearen eskutik Entre Estudiantes aldizkaria sortu zuen. Jaioterriarekin harreman handia mantendu bazuen ere, Galdakaon bizi izan zen urte askoan.
Bere semeari Ertzaintzak 2002an egindako torturen ondorioz, buru-belarri jardun zuen torturaren aurka, eta 2008an Entre ceja y ceja liburua kaleratu zuen. Gainera, hainbat hedabidetan kolaboratu zuen, Gara egunkarian esate baterako.

## Lanak
### Nobela

* Entre ceja y ceja (Txalaparta, 2008)

## Kanpo loturak

* «Entre ceja y ceja»: liburuari eta egileari buruzko argibideak, Txalaparta argitaletxearen webgunean.
* Datuak: Q12262657
# Luis Bonaparte

    Artikulu hau Herbehereetako erregeari buruzkoa da; beste esanahietarako, ikus «Napoleon (argipena)».
Louis Napoleon Bonaparte edo Luis I.a Holandakoa (nederlanderaz: Lodewijk Napoleon) (1778ko irailaren 2a - 1846ko uztailaren 25a) Frantziako Napoleon I. enperadorearen hiru anaietako bat izan zen. 1806an Holandako errege koroatua izan zen.
* Datuak: Q7729
* Multimedia: Louis Bonaparte / Q7729
# Lore Zumeta

Lore Zumeta Olaskoaga (Zarautz, 1994) matematikari euskalduna da.

## Biografia

Txikitatik gustoko izan zituen matematika eta zientziak eta 2016an Matematikako gradua atera zuen Euskal Herriko Unibertsitatean. Ondoren Estatistika eta Ikerkuntza Operatiboko masterra UPC-UBn, Bartzelonan, eta horrela matematikaren arlo aplikatua hobetsi zuen. Bioestatistika arloan ari da lanean. BCAM ikerketa zentroan ikertzaile laguntzaile lanetan aritu da urtebetez eta orain doktoretza tesia egiten ari da, kiroletako lesioen arrisku faktoreen inguruan.
Programazioaren munduan genero berdintasunaren alde lan egiten duen R-ladies taldeko kidea ere bada Bilboko taldean.

## Erreferentziak

* ↑ Lore Zumeta Olaskoaga – Inspira STEAM. (Noiz kontsultatua: 2020-03-05).
* ↑ idatzia, Zientzia Kaiera-k; 3Urt2020; Comentarios0. (2020-01-03). «Lore Zumeta, matematikaria: “Ikerketan hasi berria naiz, eta dena dut deskubritzeko”» Zientzia Kaiera (Noiz kontsultatua: 2020-03-05).
* ↑ (Gaztelaniaz) wikitoki. (2019-09-27). «R-Ladies Bilbao, una comunidad diversa para compartir conocimiento en R» Wikitoki (Noiz kontsultatua: 2020-03-05).
* Datuak: Q87127020
# Lore jangarri

Lore jangarriak seguru kontsumitu daitezkeen loreak dira. Loreak geroago erabiltzeko gordetzea posible da, lehorketa, izoztea eta oliotan sartzea bezalako tekniken bidez. Edariak, entsaladak, zopak, almibarra eta lehen platerak prestatzeko erabili daitezke. Horrez gain, olio eta ozpinak prestatu daitezke loreak likido horietan sartuz. Lore gozoak ere, hauek kristalizatuta, sortu daitezke.

## Lore jangarri ezagunenak

* Alkatxofa
* Brokolia
* Azalorea
* Kaparrondoa
* Kamamila
* Kannabisa
* Kipuliña
* Krisantemoa
* Zitrikoak (limoia, laranja, lima, pomeloa)
* Hirusta
* Margarita
* Hibiskoa
* Jazmina
* Larrosa
* Eguzkilorea
* Kuiatxo lorea

## Arriskuak

* Lore batzuk toxikoak dira, ez badira ongi prestatzen.
* Loreak jasotzean akatsak egin daitezke, ez badira ongi identifikatzen.
* Alergiak.
* Pestizida eta produktu toxikoen erabilera.
* Lore batzuk kaltegarriak izan daitezke askotan kontsumitzen badira.

## Kanpo estekak

* Datuak: Q2349698
* Multimedia: Edible flowers / Q2349698
# Lore hostogabetuak

Lore hostogabetuak, (katalanez: 'Flors desfullades') Ramon Casas i Carbó margolari katalanaren lan ezaguna da. 1894an egina, bilduma partikular batean dago jasota. Lan honek urte haietan zenbait sineskerietan oinarrituta nerabeen aurka egiten zen bortizkeriaren salaketa gogorra da. Casasek margolana Bartzelonako Arte Ederren Erakusketa Orokorrera aurkeztu zuen baina harrera ez zen ona izan, jende askorentzat irudi eskandalagarria zelako. Inork ez zuen lana erosi eta, azkenik, margolariak Isaac Albéniz algun musikariari oparitu zion. Beheko ezkerreko izkinan hau irakur daitekeː "al meu amic l'eminent compositor I. Albéniz" ("I. Albénizi, nire laguna den konpositore handiari "); azpian "R. Casas 94" sinadura dago.

## Deskribapena eta esanahia

Margolanean oso neska gazte bat biluzik eta lurrean botata ikusten da. Haren inguruan arrosa-petalo asko zabalduak ikusten dira. Neskak konorte galdua izango balu bezala dago. Bere ilea nahastuta dago eta hostoekin zikinduta. Bere gorputzaren tonalitateak lurraren gris gainean kontrastea eragiten du. Obra honekin garaian larria zen arazoa salatu nahi zuenː gaur egun Afrikan HIESekin gertatzen den moduan, XIX. mendean sifili gaitza erabat sendatzeko oso ona zela neska birjinekin harreman sexualak izatea. Sineskeria horretan oinarrituta bortxaketa kasuak neurri handian zabaldu ziren, horrela gaixotasuna zabalduz eta, aldi berean, batzuetan, neskak larriki zauritzen eta hiltzen.

## Estiloa

Neskaren irudia ikuspuntu zenital batetik ikusita dago, hau da, goitik behera. Horren ondorioz, neskaren babesgabetasuna indartu egiten da. Halaber, aipatu dugun gorputzaren eta lurraren arteko kontrasteak hauskortasuna adierazten du. Petaloen gorri kolorea, bestetik, odolaren sinbolotzat har daiteke. Petalo horiek ere protagonistak sufritu duen erasoaren sinboloak dira.
Margolan honen estiloa artistaren beste biluzi artistikoekin lotuta dago, batzutan ere biolentziaren biktimak, esaterako 1894 urte bereko Biluzi margolana.

## Erreferentziak

* ↑ http://reproarte.com/es/seleccion-de-temas/a-estilo/impresionismo/flores-deshojadas-detail

## Kanpo estekak

* Datuak: Q5863175
# Lore bat, zauri bat

Lore bat, zauri bat Xabier Letek 1978an plazaratutako diskoa da. Abeslariaren txalotuenetariko bat izan zen. Herri Gogoa bilduman agertu zen. Azala Jose Luis Goikoleak egin zuen. Albumaren izenburua Salvador Allenderen alaba zen Beatrizi (1943-1977) eskainitako abesti sentikorretik hartu zuen abeslariak.

## Abestiak

Abestien artean abeslarien benetako klasikoak daude. Abesti batzuk multzoka grabatu zituen:

### A aldea

* Canço a Catalunya (hitzak eta doinua: Xabier Lete) (5´47)
* Lore bat, zauri bat (hitzak eta doinua: Xabier Lete) (6´36)
* Teologia, ideologia (hitzak eta doinua: Xabier Lete) (6´51)

### B aldea

* Xalbadorren heriotzean (BAT) (hitzak eta doinua: Luis Iriondo)
* Xalbadorren heriotzean (BI) (hitzak eta doinua: Xabier Lete) (4´46)
* Haizea dator ifarraldetik (hitzak eta doinua: Xabier Lete)
* Gauaren ordezko eguna (hitzak eta doinua: Xabier Lete/ Antton Valverde)
* Herri zahar hontan (hitzak eta doinua: Xabier Lete/Antton Valverde) (15´05)

## Argitaraldiak

* 1978. Iraupena: 38' 50".
* LP/K7, Elkar, 1999
* CD, Elkar, 1999
* CD, Elkar, 2006, birmasterizaturik

## Erreferentziak

* ↑ https://www.badok.eus/euskal-musika/xabier-lete/lore-bat-zauri-bat/hitzak/10584-lore-bat-zauri-bat
* ↑ https://www.soinuenea.eus/es/lore-bat-zauri-bat/er-25311/
* ↑ https://www.elkar.eus/es/musika_fitxa/lore-bat-zauri-bat/lete-xabier/8436007081827

## Kanpo estekak

* Albuma Youtuben.
* (Ingelesez):Albuma Discogs webgunean.
* Datuak: Q115381903
# Lore Toki

Lore Toki Bastidako auzoa da. 2008ko urtarrilaren 1eko erroldaren arabera, 23 pertsona bizi ziren bertan.

## Demografia eta biztanleria

Lore Tokiko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 5 | 5 | 5 | 4 | 6 | 7 | 10 | 14 | 23 |

## Ikus, gainera

* Bastida

## Kanpo estekak

* Datuak: Q12262587
# Lore Martinez Axpe

Miren Lore Martinez Axpe (Aretxabaleta, Gipuzkoa, 1971ko urriaren 15a) informatika-ingeniaria da. Gipuzkoako Foru Aldundian Informazio-Gizartearen zuzendaria izan zen 2011tik 2015era bitarte Berrikuntza Sailean.
Deustuko Unibertsitateko Ingeniaritza Informatikoa ikasi zuen. Enpresa-informatikan lan egiten du baina Gipuzkoako Foru Aldundian aritu zen 2011tik 2015era. Informatikako Ingeniaritzan emakumeek duten egoeraz informazioa biltzeko eta zabaltzeko ekintzailea ere bada.

## Erreferentziak

* ↑ Lantaldea - Informazio Gizartea. Gipuzkoako Foru Aldundia. 2014. (Noiz kontsultatua: 2017-08-29).
* ↑ Axpe, Lore Martinez. «'#Analfabetoak 4.0'» Berria (Noiz kontsultatua: 2017-08-29).
* ↑ (Gaztelaniaz) «Brecha digital: Lore Martínez Axpe, ayudante de investigación en la Universidad de Deusto» Womenalia.com (Noiz kontsultatua: 2019-02-27).

## Kanpo estekak

* @loreAbarik: Lore Martinez Axpe-ren txio-kontua.
* Lore Martinez Axpe Linkedin sarean.
* Datuak: Q32332149
# Manuel Iribarren

Manuel Iribarren Paternain (Estafeta kalea, Iruñea, 1902ko abenduaren 1a - ib., 1973ko irailaren 11) nafar idazle eta kritikaria izan zen. Príncipe de Viana eta Falangearen Revista negra aldizkarietan argitaratu zituen idazlan garrantzitsuenak. Eleberrigile gisa nabarmendu zen nagusiki: Retorno (1932), La Ciudad (1939), San hombre (1943), Pugna de almas (1945), Encrucijadas (1952), El tributo de los días (1968) eta Las paredes ven. Aipagarriak dira, halaber, El capitán de sí mismo (1951, antzerki-lana) eta Misterio de San Guillén y Santa Felicia obra (1965, Espainiako Literatura Saria).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12262980
* Multimedia: Manuel Iribarren Paternáin / Q12262980
# Manuel Isidoro Belzu

Manuel Isidoro Belzu Humérez (La Paz, 1808ko apirilaren 4a - 1865eko martxoaren 23a) Boliviako militar eta politiko bat izan zen, 1848ko abenduaren 6tik 1855eko abuztuaren 15era Boliviako presidentea.
Belzuk aurrekari handia izan zuen Boliviako indigenen eta mestizoen artean, eta horrek boterea hartzea ahalbidetu zion. Boliviako agertoki politikoaren "plebe" sartu zuen eta zenbait historialarik populismoaren aitzindaritzat hartzen dute. Juana Manuela Gorriti idazle argentinarrarekin ezkondu zen, Boliviako presidentetza hartu zuen urte berean utzi zuena.
Manuel Isidoro Belzu presidentearen gobernuan, gaur egungo Boliviako Bandera Nazionala hartu zuten, La Tricolor izenekoa, 1851ko urriaren 31n.

## Erreferentziak

* ↑ Denegri, Francesca: El abanico y la cigarrera, 1996, p. 89.

## Kanpo estekak

* Datuak: Q886509
# Manuel Jiménez

Manuel Francisco Jiménez Taravilla (Manzanares, 1940ko otsailaren 2a - Jerez de la Frontera, 2017ko irailaren 27a) arkularia zen. Espainia ordezkatu zuen 1988ko Udako Olinpiar Jokoetan.

## Erreferentziak

* ↑ Manuel Jiménez

## Kanpo estekak

* Datuak: Q1891567